laion/Wikipedia-Exotic huggingface dataset:
Mets-nürisaba

Mets-nürisaba (Xenicus longipes) on väljasurnuks peetav Uus-Meremaa endeemne linnuliik nürisabalaste sugukonnast. Linnu kehapikkus oli umbes 9 cm ja kaal 16 g. Ta oli peaaegu lennuvõimetu. Loodusliku populatsiooni hävitasid sissetoodud närilised ja kaslased. Põhjasaarel elanud alamliigi (X. l. stokesi) nägemise kohta on viimased usaldusväärsed ülestähendused 1955. aastast. Lõunasaare alamliiki X. l. longipes kohati veel 1966. ja 1968. aastal ning selle väidetavat nägemist looduses on tähendatud ka mõnedel hilisematel aastatel. Kolmas alamliik X. l. variabilis elas Stewarti saarel (kus kinnitati selle esinemine veel 1951. aastal) ja teistel lähedalasuvatel saartel. 1960. aastatel jõudsid sealsetele saartele ka kodurotid. Looduskaitsjad suutsid tabada veel kuus isendit ja viisid nad Kaimohu saarele, kus neist viimased surid 1972. aastal. Perekonna Xenicus liikidest on säilinud ainult kalju-nürisaba (Xenicus gilviventris). BirdLife International (2012). Xenicus longipes. 2006 IUCNi punane nimistu. IUCN 2006. Vaadatud 25. augustil 2015.
Tootem

Tootem on algeliste usundite juures austatav loom (tootemloom), harvem taim või ese. Nende objektidega arvatakse olevat inimestel või sugukondadel sugulussuhe. Tootemi kummardamist nimetatakse totemismiks. Kulmar, T., 2006. Üldine usundilugu: religiooniteaduse põhimõisted. Tartu ülikooli kirjastus. Lk 109
Siseministeeriumi usuasjade osakond

Siseministeeriumi usuasjade osakond on Eesti Siseministeeriumi haldusalas olev struktuuriüksus. 4. oktoobril 1990 andis Vabariigi Valitsus välja määruse nr 204, mille järgi usuküsimusi hakkas arutama Eesti Vabariigi Konfessioonide Nõukogu. Valitsuse ja kiriku suhete vahendamisroll läks Kultuuriministeeriumile. Määrusega nr 204 lõpetati ka Eestis NSV Liidu Ministrite Nõukogu juures asuva usuasjade nõukogu voliniku tegevus. 14. november 1990 moodustati Kultuuriministeeriumi juurde usuasjade talitus osakonna õigustes. 22. detsember 1992 anti välja protokolliline otsus nr 83, mille järgi riigi ja kiriku küsimused läksid üle Siseministeeriumile. Veebruaris 1993 sai usuasjade talitus Siseministeeriumi struktuuriüksuseks ja aastast 1997 kannab nime usuasjade osakond. Ilmo Au & Ringo Ringvee, 2007. Usulised ühendused Eestis. MTÜ Allika Kirjastus. Lk 11-12 Usuasjade osakonna põhimäärus
Demonike

Demonike (vanakreeka Δημονίκη) oli vanakreeka mütoloogias Aitoolia printsess, kuningapaari Agenori ja Epikaste tütar ning Porthaoni (ja mõnede allikate järgi Thestiose) õde. Ta abiellus sõjajumal Aresega, kellega sai neli poega: Thestios, Molos, Pylos ja Evenos. Poegade nimed võivad olla eponüümid, kus Evenos vastab Évinose jõele, Molos molossi hõimule ja Pylos Pylene linnale. Kui Porthaon päris Aitoolia trooni, siis Demonike lapsed valitsesid Aitoolia väiksemates linnades. "Demonice (Daughter of Agenor)". Hellenica World. Vaadatud 5. detsembril 2023.
NumPy

NumPy ehk Numeric Python on programmeerimiskeele Python teek andmemassiivide haldamiseks ja töötlemiseks. Kuna Python on suurte andmestike jaoks aeglane, siis on NumPy kirjutatud programmeerimiskeeles C. Programmeerimiskeel Python ei olnud algselt loodud numbriliseks andmetöötluseks, ent see tekitas huvi teadlastes ja insenerides. 1995. aastal asutati grupeering matrix-sig eesmärgiga luua andmemassiivitöötluse pakett. Nimetatud rühmituse liikmete seas oli ka Pythoni looja ja alalhoidja Guido van Rossum, kes tegi Pythoni süntaksile laiendused andmemassiivitöötluse lihtsustamiseks. NumPy kasutajate jaoks on oluline andmemassiiv ehk array, mis sarnaneb Pythonisse sisseehitatud järjendi (list) andmestruktuuriga. Massiiv võib olla n-mõõtmeline, näiteks ühe- (1D) või kahemõõtmeline (2D). Massiivi loomine 1D >>> import numpy >>> x = [1,2,3] >>> arr = numpy.array(x) >>> arr array([1, 2, 3]) 2D >>> import numpy >>> x = [[1,2,3],[4,5,6]] >>> arr = numpy.array(x) >>> arr array([[1, 2, 3], [4, 5, 6]]) Tühja massiivi loomine >>> arr = numpy.zeros((2,3)) # 2-realine, 3-veeruline >>> arr array([[ 0., 0., 0.], [ 0., 0., 0.]]) Cython NumPy ametlik veebileht NumPy ajalugu
Volnovahha rajoon (1923–2020)

Volnovahha rajoon (ukraina keeles Волноваський район) oli rajoon Ukrainas Donetski oblastis. Rajoon piirnes lõunas Aasovi merega. Volnovahha rajoon asutati 7. märtsil 1923, halduskeskus oli Volnovahha linn. 2013. aasta 1. augustil elas rajoonis 83 812 inimest, 2015. aasta 1. aprillil 103 742 inimest, asustustihedus keskmiselt 41 inimest ruutkilomeetri kohta. Donbassi sõja ajal, 2014. aasta 11. detsembril, suurenes rajooni pindala 7,01 tuhande ruutkilomeetri võrra – Ülemraada otsusega liideti Volnovahha rajooniga mitmed varem Novoazovski ja Telmanove rajooni koosseisus olnud haldusüksused. 20. mail 2015 liideti Aasovi mere kaldal asuv Vinogradne küla Mariupoli haldusalaga. 2001. aasta rahvaloenduse andmeil elasid rajoonis järgmiste rahvuste esindajad: Kuni 11. detsembrini 2014 oli pindala 1848,20 km² http://espreso.tv/news/2015/05/20/rada_pryyednala_vynohradnensku_miskradu_do_mariupolya "Національний склад та рідна мова населення Донецької області. Розподіл постійного населення за найбільш численними національностями та рідною мовою по міськрадах та районах". Originaali arhiivikoopia seisuga 27. november 2012. Vaadatud 27. novembril 2012. Волноваха — Інформаційно-пізнавальний портал | Донецька область у складі УРСР Волноваська РДА
Juan III

Juan III nime all on tuntud kaks Hispaania troonipretendenti: Juan III (1822–1887), karlistide troonipretendent aastatel 1860–1868 Juan III (1913–1993), Hispaania õigusjärgne troonipärija aastatel 1941–1975 ja troonipretendent aastani 1977
Gombe osariik

Gombe osariik on 1. järgu haldusüksus (osariik) Nigeeria kirdeosas. Osariik moodustati oktoobris 1996 Bauchi osariigi idaosast. Jaguneb 11 omavalitsusalaks.
Vildid

Vildid on vildist vormitud talvesaapad, millele võidakse vastupidavuse suurendamiseks lisada külgeõmmeldud nahast tald ja pealsed või viltide peal kantavad kummist kalossid.
Now That's What I Call Music! 88 (Suurbritannia väljalase)

"Now That's What I Call Music! 88" (ka "Now! 88") on duubelkogumikalbum. Album anti Suurbritannias välja 21. juulil 2014 ning see on albumisarja "Now That's What I Call Music!" Suurbritannia ja Iirimaa väljalaske 88. album. Album on saadaval CD-l ja allalaaditava muusikafailina. Albumil on 15 laulu, mis on jõudnud Briti singliedetabelis esikohale: "Ghost", "Sing", "Stay with Me", "Waves", "Problem", "I Will Never Let You Down", "The Man", "It's My Birthday", "Me and My Broken Heart", "Rather Be", "Hideaway", "Gecko (Overdrive)", "Nobody to Love", "Summer" ja "I Wanna Feel". "Archive Chart (Compilations Archive)". The Official Charts Company. Vaadatud 25. august 2015. "Archive Chart (Album Download Archive)". The Official Charts Company. Vaadatud 25. august 2015. "Top 30 Compilation Albums". IRMA. Originaali arhiivikoopia seisuga 2. september 2008. Vaadatud 7. august 2014. Now That's What I Call Music 88 Official track listing
Kristus (täpsustus)

Kristus on mõiste judaismis ning kristluses. Jeesus Kristus on kristluse rajaja Uue Testamendi järgi. Kristus on Itaalia 1914. aasta tummfilm Kristus on Itaalia 1916. aasta tummfilm
Last Night

"Eilne öö" ("Last Night"), 2010. aasta romantiline draama, peaosades Keira Knightley, Sam Worthington, Eva Mendes ja Guillaume Canet "Last Night", Moby album "Last Night", Inglise poprockansambli The Vamps laul
Welcome to the Jungle

"Tere tulemast džunglisse" (inglise "Welcome to the Jungle", ka "The Rundown"), Peter Bergi film The Rockiga peaosas aastast 2003 "Tere tulemast džunglisse" (inglise "Welcome to the Jungle"), 2013. aasta seikluskomöödia, režissöör Rob Meltzer, peaosades Jean-Claude Van Damme, Adam Brody jt. "Welcome to the Jungle", ansambli Guns N' Roses laul "Welcome to the Jungle", Briti ansambli Neon Jungle laul "Welcome to the Jungle", Neon Jungle'i 2014. aasta album
The Man

"Salavõmm" (inglise "The Man"), 2005. aasta möllukomöödia, režissöör Les Mayfield, peaosades Eugene Levy ja Samuel L. Jackson "The Man", Aloe Blacci laul
Ghost

"Kummitus" (originaalpealkiri "Ghost") on 1990. aasta film, mille peaosades mängivad Patrick Swayze, Demi Moore ja Whoopi Goldberg "Ghost", Ella Hendersoni laul Ghost, Rootsi ansambel "Ghost", Jamie-Lee Kriewitzi laul
Deniss Kudrjavtsev

Deniss Kudrjavtsev (sündinud 13. aprillil 1992 Tšeljabinskis) on Venemaa kergejõustiklane (400 meetri tõkkejooksja). 2014. aasta Euroopa meistrivõistlustel Zürichis võitis ta tulemusega 49,16 pronksmedali. 2015. aasta maailmameistrivõistlustel Pekingis jooksis ta eeljooksus isiklikuks rekordiks 48,51. Poolfinaalis parandas ta seda veel 28 sajandikuga. Finaalis võitis ta 48,05ga hõbemedali, parandades Ruslan Maštšenkole kuulunud Venemaa rekordit ühe sajandikuga. Deniss Kudrjavtsev Rahvusvahelise Kergejõustikuliidu kodulehel (inglise)
Juan de Borbón

Juan de Borbóni nime all on tuntud kaks aadlikut, kes pretendeerisid Hispaania troonile. Mõlemad on ka ise kasutanud või on nende kohta kasutatud nime Juan III. Juan de Borbón, Montizóni krahv (1822–1887) oli karlistide troonipretendent aastatel 1860–1868 Juan de Borbón, Barcelona krahv (1913–1993) oli õigusjärgne troonipärija aastatel 1941–1975 ja troonipretendent aastani 1977
Charlie Puth

Charlie Puth (õieti Charles Otto Puth Jr.; sündinud 2. detsembril 1991 Rumsonis Monmouthi maakonnas New Jersey osariigis) on USA laulja, laulukirjutaja ja produtsent. Rahvusvaheliselt tuntuks sai ta räppari Wiz Khalifa laulu "See You Again" kaasautori ja lauljana. Laulu leiab filmi "Furious 7" heliribalt ning see jõudis edetabelite tippu kahekümne kuues riigis. Tema enda esimene singel "Marvin Gaye", kus teeb kaasa Meghan Trainor, jõudis edetabelite tippu Uus-Meremaal, Iirimaal ja Ühendkuningriigis.
Greg Rutherford

Gregory James (Greg) Rutherford (sündinud 17. novembril 1986 Milton Keynesis) on Suurbritannia kergejõustiklane (kaugushüppaja). Ta on võitnud kaugushüppes olümpiamängudelt kulla (2012; 8.31) ja pronksi (2012; 8.29). Lisaks on ta tulnud kaugushüppes maailmameistriks (2015) ja Euroopa meistriks (2014 ja 2016). Tema isiklik rekord kaugushüppes on 8.51 m, mis on hüpatud 24. aprillil 2014 Chula Vistas. Greg Rutherford Rahvusvahelise Kergejõustikuliidu kodulehel (inglise)
Genzebe Dibaba

Genzebe Dibaba Keneni (sündinud 8. veebruaril 1991 Bekojis) on Etioopia kergejõustiklane (kesk- ja pikamaajooksja). Talle kuulub 1500 meetri jooksu välimaailmarekord ning sisemaailmarekordid kõikidel jooksudistantsidel 1500 meetrist kuni 5000 meetrini. 2015. aasta maailmameistrivõistlustel Pekingis võitis ta kuldmedali 1500 meetri ja pronksmedali 5000 meetri jooksus. 2016. aasta suveolümpiamängudel Rio de Janeiros võitis ta 1500 meetri jooksus hõbemedali. Dibaba on viiekordne sisemaailmameister. Väljas Sees Allikas: IAAF Genzebe Dibaba Rahvusvahelise Kergejõustikuliidu kodulehel (inglise)
Cătălin Burlacu

Cătălin Burlacu (sündinud 7. juulil 1977) on Rumeenia korvpallur. 2006–2007 mängis ta klubis BC Kalev/Cramo.
Püha Vaim

Püha Vaim on transtsendentaalne kogemus kristluses ning ilming kristlikus kirjanduses ja kunstis. Ikonograafiliselt kujutatakse Püha Vaimu sagedasti valge tuvina, ülevalt langeva valgusena vm viisil. Kristluses on Püha Vaim üks Jumala aspekte või avaldumisvorme, kolmainsuse üks isik (Jumal - Püha Vaim). Püha Vaim kehastus Jeesuses ning on ennast ilmutanud veel paljude pühakute kaudu. Vaim Hing Kunst Nikaia usutunnistus Mircea Eliade. "Sakraalne ja profaanne. Religiooni olemus". – Vikerkaar, nr. 4-12, 1992
Keith Benson

Keith Anderson Benson, Jr. (sündinud 13. augustil 1988 Clevelandis Ohios) on Ameerika Ühendriikide korvpallur. Aastast 2015 mängib ta klubis BC Kalev/Cramo.
Robert I

Robert I all võidakse mõelda järgnevaid isikuid: Robert I, Hesbaye krahvi (697–748) Robert I (Lääne-Frangi kuningas) (866–923; valitses 922–923) Robert I, Normandia hertsog (1000–1035) Robert I, Burgundia hertsog (1011–1076) Robert I, Flandria krahv (1029–1093) Robert I, Dreux' krahv (u 1123–1188) Robert I, Artois' krahv (1216–1250), Prantsuse kuninga Louis VIII poeg Robert Bruce (1274–1329), valitsejana Robert I, Šotimaa kuningas 1306–1329 Robert Robert II
Issidor

Issidor (suri 1472. aastal Tartus) oli 15. sajandil Tartus tegutsenud müütiline õigeusu vaimulik (preester). Pärimuse järgi teenis ta Tartu Püha Imetegija Nikolause ja Tartu Püha Suurmärter Georgiuse kirikus. Ajaloolistes mittevene allikates puuduvad Issidori olemasolu kohta tõendid. Katoliiklased hakkasid teda taga kiusama. Pärast kahte õigusemõistmist otsustati ta koos 72 õigeuskliku kristlasega Emajõkke uputada, mida 1472. aasta talvel tehtigi. Kogu Issidori tuntus ja hilisem retseptsioon põhineb Liivi sõja aegse Pihkva vaimuliku Varlaami koostatud Issidori-legendi pikal variandil, mis põhineb muidu suhteliselt tundmatul lühikesel legendil, mida on täiendatud katoliku usu vastase retoorikaga. Varlaami töid iseloomustab sõnaohter retoorika ja hoolimatus ajalooliste aktide vastu, oma iseloomult on need kompilatsioonid. Ajaloolistes mittevene allikates puuduvad Issidori olemasolu kohta tõendid. Issidor sai tuntuks alles venestusaegse propagandakirjanduse kaudu ja ta oli selgelt poliitiline pühak. Jurjevi ülikooli rektori Anton Budilovitši järgi lunastas preester Issidor Firenze uniooni vastu võtnud Kiievi ja kogu Vene metropoliidi Issidori süü ning tema legend on kui valguskiir Vana-Vene linna Jurjevi jaoks. Vene kiriku- ja seltskonnategelased ei varjanud, et Issidori-kultuse sisseseadmine on üks samm Läänemereprovintside russifitseerimisel. Talle on pühitsetud Valga Issidori peakirik. Samuti on talle pühitsetud Peterburis Püha Issidori kirik. Tartu Jumalaema Uinumise peakirikus on talle pühitsetud kõrvalaltar. Eestimaa pühakute kogu. Tallinn, Eesti Õigeusu Kiriku Kirjastus, 2010. Lk 14-16 Anti Selart. Tartu märter Isidor ja tema kannatuslugu. Akadeemia, 1998, nr. 3, lk, 501–503. Anti Selart. Tartu märter Isidor ja tema kannatuslugu. Akadeemia, 1998, nr. 3, lk, 517–519. Varlaam. Püha preestermärtri Isidori ja seitsmekümne kahe teise märtri vaevamine. – Akadeemia, 1998, nr 3, lk 489–500. Anti Selart. Tartu märter Isidor ja tema kannatuslugu. – Akadeemia, 1998, nr 3, lk 501–526.
Joona

Joona on soomepärane mehenimi. Joona Laukka, soome jalgrattur Joona Toivanen, soome päritolu Eesti vaimulik ... Joonas
Joona Petserist

Joona (ilmaliku nimega Joann; suri ajavahemikus 1474–1480 Petseri kloostris) oli õigeusu vaimulik, Petseri kloostri asutaja. Ta saadeti aastal 1467 Moskvast Tartusse misjonitööd tegema ja teenis Tartus Püha Imetegija Nikolause ja Püha Suurmärter Georgiuse kirikus. Tartus tegutses ta koos preester Issidoriga. Õigeusklike tagakiusamise tõttu kolis ta aastal 1470 Pihkvasse. Teda peetakse Petseri kloostri asutajaks aastal 1473. Tema naine oli Maria (nunnana Vassa). Joona säilmed asuvad Petseri kloostri nekropolis, arkosooliumis koobaste sissekäigu lähedal. Tema mälestuspäeva tähistatakse 29. märtsil (11. aprillil, kui tähistatakse Juliuse kalendri järgi). Eesti Apostlik-Õigeusu Kirik tähistab Joona mälestust 29. märtsil ja Petseri vagade koondmälestuse päeval kolmandal pühapäeval pärast kolmainupüha. Vene Õigeusu Kirik kanoniseeris Joona pühakuks 3. veebruaril 2016. aastal. Eestimaa pühakute kogu. Tallinn, Eesti Õigeusu Kiriku Kirjastus. 2010. Lk 20-21 [https://www.eoc.ee/kalender/28_06_2020/?v=a57b8491d1d8 28.06.2020 3. pp. Petseri vagade koondmälestus. - eoc.ee]
Agafangel (Preobraženski)

Agafangel (vene keeles Агафангел; kodanikunimega Aleksandr Preobraženski, Александр Лаврентьевич Преображенский; 23. september 1854 Tula kubermang – 16. oktoober 1928 Jaroslavl) oli õigeusu vaimulik (piiskop). Ta kanoniseeriti Vene Õigeusu Kirikus augustis 2000 pühakuks. Ta sündis Motšila külas Venjovi maakonnas Tula kubermangus preestri perekonnas. Õppis alates 1867. aastast Venjovi vaimulikus koolis, Tula vaimulikus seminaris ja Moskva vaimulikus akadeemias, mille lõpetas 1881. aastal teoloogia kandidaadi kraadiga. Lõpetamise järel määrati ta Ranenburgi (tänapäeva Tšaplõgin) vaimuliku kooli õpetajaks. Pärast abikaasa surma 1885. aasta jaanuaris pühitseti ta 7. märtsil 1885 mungaks ja kolm päeva hiljem munkpreestriks. 4. detsembril 1886 määrati ta Tomski vaimuliku seminari inspektoriks ja ülendati iguumeniks. 28. veebruaril 1888 ülendati ta arhimandriidiks ja määrati Irkutski vaimuliku seminari rektoriks. 10. septembril 1889 pühitseti ta Kirenski piiskopiks, Irkutski piiskopkonna vikaarpiiskopiks. 17. juulist 1893 kuni 4. oktoobrini 1897 oli ta Tobolski ja Siberi piiskop. 4. oktoobrist 1897 kuni 13. augustini 1910 oli ta Riia ja Miitavi ülempiiskop. Eestimaa pühakute kogu. Tallinn, Eesti Õigeusu Kiriku Kirjastus. 2010. Lk 38-40
Kolomna (Peterburi linnaosa)

Kolomna linnaosa (vene keeles Коломна) on ajalooline Peterburi linnaosa. Linnaosa jaotati Suureks ja Väikeseks Kolomnaks. Aastatel 1796–1865 nimetati linnaosa nimega IV Admiralteistkaja ja aastani 1917 Kolomenskaja. Kolomnas asub Peterburi Jaani kirik.
Sacavém

Sacavém on linn Portugalis. Linna koduleht
Edasi Kommunismile

Edasi Kommunismile oli EKP Tapa Rajoonikomitee ja Tapa Rajooni TSN häälekandja, mis ilmus aastail 1951–1962. Ajalehe ilmumine lõppes seoses Tapa rajooni likvideerimisega. Ajaleht ilmus kolm korda nädalas. Rahvasuus on levinud anekdoot, et Tapa rajooni ajalehe nimi oli algul Tapa Kommunist ja hiljem Tapa Edasi. Tegelikult pole selliste nimedega ajalehti kunagi ilmunud.
Kallivere (Ingeri)

Kallivere (vene keeles Калливере, soome keeles Kallivieri) on küla Venemaal Leningradi oblastis Kingissepa rajoonis Kuzjomkino vallas. Küla kuulus maailmasõdade vahelisel ajal Eesti kontrolli alla (Viru Ingeri), Viru maakonna Narva-taguse Vaivara kihelkonna Narva valda ja Viru maakonna Narva valda. Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud. Külas asus Kallivere kirik.
Kallivere kirik

Kallivere kirik oli luteri kirik Eesti Ingeris Kalliveres. Kiriku projekti tegi arhitekt Nikolai Ševeljov 1930. aastal. Hoonele pandi nurgakivi 16. mail 1931, hoone pühitseti sisse 25. oktoobril 1931. Hoone pole tänapäevani säilinud, kiriku kohal asub tänapäeval eramu. Jürjo, Villu (koostaja). Narva – kadunud kirikute linn. EELK Narva Aleksandri Kogudus, 2009. Lk 52–55 Villu Jürjo: "80 aastat Kallivere kiriku ehitamisest" Eesti Kirik, 30. november 2011 Kallivere abikirik arhitektuurid.blogspot.com.ee, 24. veebruar 2012
Nõmme Baptistikogudus

Nõmme Baptistikogudus on Tallinnas Nõmmel tegutsev baptistikogudus. Kogudus kuulub Eesti Evangeeliumi Kristlaste ja Baptistide Koguduste Liitu. Kogudus rajati 1893. Koguduse palvemaja asub aadressil Puuvilja 4. 2013 oli koguduses 153 liiget. Nõmme Vabaduse Baptistikogudus Taavo Lige, Anneli Vinkel jt. 120 aastat muudetud elusid - Nõmme Baptistikogudus. In: Nõmme kirikud ja kogudused. Tallinn, Nõmme Linnaosa Valitsus, 2013. Lk 11-12 Taavo Lige, Anneli Vinkel jt. 120 aastat muudetud elusid - Nõmme Baptistikogudus. In: Nõmme kirikud ja kogudused. Tallinn, Nõmme Linnaosa Valitsus, 2013. Lk 11-30.
Zuzana Hejnová

Zuzana Hejnová (sündinud 19. detsembril 1986 Liberecis) on Tšehhi kergejõustiklane, kes võistleb peamiselt 400 meetri tõkkejooksus. Ta tuli esimese sportlasena 400 meetri tõkkejooksus järjest kaks korda maailmameistriks. Tema isiklik rekord 400 meetri tõkkejooksus on 52,83, mis on joostud 15. augustil 2013 Moskvas maailmameistrivõistlustel. 2013. aastal valiti ta Euroopa aasta naiskergejõustiklaseks ja Tšehhi aasta sportlaseks. Tšehhi aasta sportlaseks valiti ta ka 2015. aastal. Zuzana Hejnová. european-athletics.org. Vaadatud 14.8.2017 Zuzana Hejnová Rahvusvahelise Kergejõustikuliidu kodulehel (inglise)
Yarisley Silva

Yarisley Silva Rodríguez (sündinud 1. juunil 1987 San Luisis) on Kuuba kergejõustiklane, teivashüppaja. 2012. aasta Londoni olümpiamängudel võitis ta tulemusega 4.75 hõbemedali. 2013. aasta maailmameistrivõistlustel Moskvas võitis ta tulemusega 4.82 pronksmedali. 2014. aastal tuli ta sisemaailmameistriks. 2015. aasta maailmameistrivõistlustel Pekingis võitis ta kuldmedali tulemusega 4.90. 2017. aasta maailmameistrivõistlustel Londonis võitis ta pronksmedali tulemusega 4.65. Tema isiklik rekord teivashüppes on 4.91, mis on püstitatud 2. augustil 2015 Saksamaal Beckumis. Yarisley Silva Rahvusvahelise Kergejõustikuliidu kodulehel (inglise)
Lembit Aadusoo

Lembit Aadusoo (nime eestistamiseni Lembit Adoson; 2. august 1932, Tartu – 14. oktoober 2012, Tartu) oli eesti tehnikateadlane. Ta töötas 1951. aastast Eesti Maaülikoolis, 1994. aastast dotsendina, uurides peamiselt vahetatavust, standardiseerimist ja tehnilisi mõõtmisi. Ta kirjutas teadustöid metallograafiast, sisepõlemismootorite soojusvoogude ümberjaotamisest, metallilõikepinkide ja masinate töökindlusest ja remondist jms, avaldades üle 20 teadustrükise. Lembit Aadusoo isa oli Karl August Aadusoo, ema Ella Aadusoo (neiupõlvenimega Toss). Ta abiellus 1960. aastal, tema tütar on ajaloolane Aive Küng. Remonditööd: remonditöökojajuhataja käsiraamat. (kaasautor) Tallinn, 1983 "Eesti teaduse biograafiline leksikon", I kd, lk 13–14 "Eesti teaduse biograafiline leksikon", I kd, lk 13–14
Kullamaa Vabadussõja mälestussammas

Kullamaa Vabadussõja mälestussammas on Lääne maakonnas Lääne-Nigula vallas Kullamaa külas asuv Vabadussõja mälestussammas. Sammas ehitati Kullamaa Seltskondlike Organisatsioonide Liidu eestvõttel. Samba raius välja kiviraidur Mihkel Munk ja see avati 11. juulil 1926. Sammas õhiti 1945. aastal. See taastati Kullamaa Muinsuskaitse Seltsi eestvõttel ja avati taas 30. septembril 1989. Kullamaa Vabadussõja mälestussammas kultuurimälestiste riiklikus registris (vaadatud 26.08.2015) Kullamaa Vabadussõja mälestussammas kultuurimälestiste riiklikus registris
1959. aasta Prantsusmaa meistrivõistlused rahvusvahelises kabes

1959. aasta Prantsusmaa meistrivõistlused rahvusvahelises kabes peeti Châtellerault's 1959. aasta septembris. Turniiri võitis oma esimesel Euroopa visiidil olnud senegaallane Baba Sy. Tollal oli Senegal veel Prantsusmaa asumaa, kuid juba järgmisel aastal iseseisvus ja enam Baba Sy nendel võistlustel osaleda ei saanud.
Austraalia föderaalpolitsei

Austraalia föderaalpolitsei on 19. oktoobril 1979 moodustatud Austraalia föderaalne agentuur, mille ülesanneteks on uurida föderaalkuritegusid, nõustada Austraalia valitsust julgeoleku küsimustes ja lahendada Austraaliaga seotud rahvusvahelisi kuritegusid.
Tallinna toomkiriku rootsi kogudus

Tallinna toomkiriku rootsi kogudus oli Tallinna toomkirikus tegutsenud kogudus, mis teenindas Tallinna rootsikeelset elanikkonda. Kogudus eksisteeris Tallinnas Rootsi ajast kuni 1710. aastani. 1574– , Martin Severini Winter, Tallinna toomkiriku rootsi koguduse pastor 1560–1563, Olaus Andreae Suecus, rootsi koguduse pastor, Petrus Turdinus (1609–1653), rootsi koguduse pastor ja kuningliku Eestimaa konsistooriumi assessor 1597– , Nils Gaza, rootsi koguduse pastor 1634–1641, Johann Haquinus Forselius, Tallinna Toomkoguduse abiõpetaja, arvatavasti ka rootsi-eesti koguduse pastor 1659–1669, Peter Aulinus, rootsi koguduse pastor Laurentius Naezenius (adjunkt, 1710–1712) Tallinna toomkiriku eesti kogudus Tallinna toomkiriku saksa kogudus Liivi Aarma, 2005. Põhja-Eesti kirikud, kogudused ja vaimulikud matriklid 1525–1885. 1. raamat. Tallinn: Aarma Maja, lk 30–31. Katalog der Familienkundlichen Ausstellung zu Reval 1933. − Beiträge zur Kunde Estlands. Hrsg. O. Greiffenhagen. Band XVIII. Heft 4/5. Reval: Franz Kluge, 1932/34. Lk 193−268. Siin: lk 222 [1] Sacris nuptiarum solennitatibus, quas ... Dn. M. Petrus Turdinus, ecclesiae Suecanae, quae in acropoli Revaliensi colligitur, pastor vigilantissimus, nec non consistorij ecclesiastici adsessor, sponsus, cum lectissima & omni virtutum genere virgineo sexui competente ornatissima virgine Elsa Jheringia, ... Dn. M. Joachimi Jheringii, dioeceseos Revaliensis Episcopi dignissimi, Mecoenatis, & in Christo Patris plurimum suspiciendi, filia, sponsa; ad 19. diem Octobr. anno 1641. Revaliae solenniter celebrabat, quaevis fausta & felicia precantur amici ex lyceo Abogiensi. Revaliae, typis Henrici Westphali, gymnasij typographi.. Reval, [1641]; teavik Tallinna toomkiriku rootsi kogudus E-kataloogis ESTER Liivi Aarma. Põhja-Eesti vaimulike lühielulood 1525-1885 Tallinn 2007